Ehdotus EUROOPAN PARLAMENTIN JA NEUVOSTON ASETUS makrotalouden epätasapainoa koskevaan menettelyyn tarvittavien tilastojen toimittamisesta ja laadusta /* COM/2013/0342 final - 2013/0181 (COD) */





PERUSTELUT 1. EHDOTUKSEN TAUSTA Tämä ehdotus liittyy poliittisesti unionin talouden ohjausjärjestelmän parantamiseen. Unionin kasvu- ja työllisyysstrategian, talous- ja budjettipolitiikan yhteensovittamiseen tähtäävän eurooppalaisen ohjausjakson sekä julkisen talouden liiallisen alijäämän korjaamista koskevan vakaus- ja kasvusopimuksen ohella tarvitaan toimia, joilla voidaan havaita makrotalouden epätasapaino sekä ehkäistä ja korjata sitä. Tämän vuoksi asetuksessa (EU) N:o 1176/2011 on vahvistettu yksityiskohtaiset säännöt euroalueella ja EU:ssa ilmaantuvien tai jatkuvien makrotalouden epätasapainojen varhaista havaitsemista, ennalta ehkäisemistä ja korjaamista varten (makrotalouden epätasapainoa koskeva menettely). Makrotalouden epätasapainoa koskeva menettely ja sen indikaattorit käsittävä tulostaulu edellyttävät indikaattoreiden ja niiden tilastollisten pohjatietojen tehokasta tilastollista laadunvalvontaa. Ecofin-neuvoston kokouksissa 8. marraskuuta 2011 ja 13. marraskuuta 2012 korostettiin, että makrotalouden epätasapainoa koskevan menettelyn uskottavuuden kannalta on tärkeää saada ajoissa erittäin laadukkaita tilastotietoja sisällytettäväksi tulostauluun, ja pyydettiin komissiota (Eurostatia) varmistamaan kaikin tarvittavin aloittein, että tällaisia tilastoja varten on luotettava laadintamenetelmä ja että tilastollisia pohjatietoja parannetaan jatkuvasti. Sen vuoksi makrotalouden epätasapainoa koskevaa menettelyä varten on tarpeen kehittää varma tilastointijärjestelmä, joka perustuu Euroopan parlamentin ja neuvoston asetukseen. Tämä asetus kattaa tietojen laadun valvonnan, tietojen ja metatietojen kokoamisen ja toimittamisen sekä tietoja koskevien selvitysten ja tiedonantojen toimittamisen eri sidosryhmille sekä Euroopan parlamentille ja neuvostolle. Tällä asetuksella komissiolle (Eurostatille) annetaan uusia tehtäviä, jotka liittyvät seuraaviin keskeisiin näkökohtiin: makrotalouden epätasapainoa koskevan menettelyn kannalta olennaisten tietojen laadun validoiminen joko jo olemassa olevien tai tietyillä aloilla täsmennettävien laatukriteerien perusteella, jäsenvaltioiden tietolähteiden ja tiedonkeruumenetelmien jäsentely, keruu ja analysointi, sekä parannussuunnitelman laatiminen ja toteutus. Makrotalouden epätasapainoa koskevan menettelyn kannalta olennaisia tietoja on julkaistava myös verkkosivustoilla ja tiedonjakojärjestelyiden kautta sekä tiedotuksina. Asetusluonnoksen täytäntöönpano, jonka tavoitteena on laadukkaiden tilastojen tuottaminen, edellyttää, että jäsenvaltioiden tilastoviranomaisten kanssa tehdään tiivistä yhteistyötä, joka kattaa sekä tulostaulun tiedot että tilastolliset pohjatiedot. 2. ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI 2.1. KUULEMISTEN JA VAIKUTUSTEN ARVIOINTIEN TULOKSET Ecofin-neuvosto on korostanut tarvetta tuottaa erittäin laadukkaita tilastotietoja sisällytettäväksi makrotalouden epätasapainoa koskevan menettelyn tulostauluun ja kehittää luotettava laadunvalvontamenettely tätä tarkoitusta varten. Talouspoliittisessa komiteassa on käyty laaja-alaisia keskusteluita jäsenvaltioiden kanssa makrotalouden epätasapainoa koskevan menettelyn kannalta olennaisten tietojen laatuun ja vertailukelpoisuuteen liittyvistä kysymyksistä. Erityisesti talouspoliittisen komitean vuonna 2012 antamassa raportissa rakennetilastoja koskevista vaatimuksista yksilöitiin joitakin parannuskohteita. Yhteyksiä on ollut myös muihin pääosastoihin, erityisesti talouden ja rahoituksen pääosastoon. Monia tilastollisten pohjatietojen parantamiseen liittyviä toimia on toteutettu yhteistyössä Euroopan keskuspankin ja muiden kansainvälisten organisaatioiden kanssa. 2.2. VAIKUTUSTEN ARVIOINNIT Tämän asetuksen onnistunut täytäntöönpano vaatii ennen kaikkea tiivistä yhteistyötä jäsenvaltioiden tilastoviranomaisilta makrotalouden epätasapainoa koskevan menettelyn kannalta olennaisten tietojen ja niiden tilastollisten pohjatietojen laadun parantamiseksi. Tarkoituksena ei ole käyttää muita tiedonkeruumekanismeja. Jos käyttöön ei oteta varmaa ja oikeudellisesti sitovaa laadunvalvontamenettelyä, makrotalouden epätasapainoa koskevan menettelyn kannalta olennaisten tietojen laatua ja vertailukelpoisuutta ei kyetä varmistamaan komission vaatimusten mukaisesti. Tämä voisi puolestaan vaikuttaa makrotalouden epätasapainoa koskevan menettelyn luotettavuuteen ja tehokkuuteen. 3. EHDOTUKSEN OIKEUDELLINEN SISÄLTÖ Tämä asetus sisältää säännöt, joissa vahvistetaan makrotalouden epätasapainoa koskevan menettelyn kannalta olennaisten tietojen toimitustapa. Kyseiset säännöt liittyvät makrotalouden epätasapainoa koskevan menettelyn tulostauluun sisältyvien indikaattoreiden laadintaan, laadunvalvontaan ja julkistamiseen. Asetuksen päätavoitteena on kehittää varma laadunvalvontamenettely, jolla varmistetaan, että makrotalouden epätasapainoa koskevan menettelyn kannalta olennaiset tiedot ovat erittäin laadukkaita. Euroopan tilastojen oikeusperustana on Euroopan unionin toiminnasta tehdyn sopimuksen 338 artikla. Euroopan parlamentti ja neuvosto päättävät tavallista lainsäätämisjärjestystä noudattaen unionin toiminnan kannalta tarpeellisten tilastojen tuottamiseen liittyvistä toimenpiteistä. Mainitussa 338 artiklassa asetetaan Euroopan tilastoihin liittyvät vaatimukset, joiden mukaan tilastojen laatimisessa on noudatettava puolueettomuutta, luotettavuutta, objektiivisuutta, tieteellistä riippumattomuutta, kustannustehokkuutta ja tilastosalaisuutta. Ehdotus on sekä toissijaisuus- että suhteellisuusperiaatteen mukainen. Toissijaisuusperiaatteen osalta voidaan todeta, että ehdotuksen tavoitteet eivät kuulu Euroopan unionin yksinomaiseen toimivaltaan eikä niitä voida saavuttaa riittävällä tavalla pelkästään jäsenvaltioiden toimin. Jäsenvaltiot eivät voi täyttää keskeisiä laatunäkökohtia riittävässä määrin, jos käytettävissä ei ole selvää EU:n kehikkoa eli EU:n lainsäädäntöä, jossa vahvistetaan makrotalouden epätasapainoa koskevan menettelyn kannalta olennaisten tietojen yhteinen laadunvalvontamenettely. Ehdotuksen tavoitteet voidaan saavuttaa paremmin Euroopan unionin tasolla Euroopan tason säädöksellä, koska vain komissio voi kehittää ja soveltaa makrotalouden epätasapainoa koskevan menettelyn kannalta olennaisten tietojen yhdenmukaistettua valvontamenettelyä Euroopan unionin tasolla. Menettelyn onnistunut täytäntöönpano edellyttää kuitenkin tiivistä yhteistyötä jäsenvaltioiden tilastoviranomaisten kanssa sekä makrotalouden epätasapainoa koskevan menettelyn kannalta olennaisten tietojen että niiden tilastollisten pohjatietojen osalta. Euroopan unioni voi tämän vuoksi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Suhteellisuusperiaatteen osalta voidaan todeta, että tässä asetuksessa säädetään vain sen tavoitteen saavuttamisen edellyttämistä vähimmäisvaatimuksista eikä siinä mennä pidemmälle kuin on tämän vuoksi tarpeen. Siinä ei vahvisteta makrotalouden epätasapainoa koskevan menettelyn kannalta olennaisten tietojen keruumekanismia kullekin jäsenvaltiolle eikä nykyisten menettelyiden kanssa päällekkäisiä menettelyitä. Siinä vahvistetaan ainoastaan laadunvalvontajärjestelmä, jota käytetään tulostaulun tilastojen ja muiden makrotalouden epätasapainoa koskevan menettelyn kannalta olennaisten tietojen laatimisessa, toimittamisessa ja julkaisemisessa. Ehdotettu säädös on Euroopan parlamentin ja neuvoston asetus. Asetus on suositeltavampi, koska siinä sama säädös säädetään koko Euroopan unionille, eikä jäsenvaltioille jätetä mahdollisuutta soveltaa säännöksiä epätäydellisesti tai valikoidusti. Asetus on lisäksi suoraan sovellettavaa lainsäädäntöä eli sitä ei tarvitse saattaa osaksi kansallista lainsäädäntöä. Valitsemalla asetus noudatetaan samaa linjaa kuin muissa EU:n tilastosäädöksissä on noudatettu vuodesta 1997. 4. TALOUSARVIOVAIKUTUKSET Lisäresursseja tarvitaan, jotta voidaan varmistaa, että makrotalouden epätasapainoa koskevan menettelyn kannalta olennaiset tiedot täyttävät tiukat laatuvaatimukset tiedonannossa KOM(2011) 211 lopullinen ”Eurooppalaisten tilastojen laadunhallinnan tehostaminen” asetettujen komission vaatimusten mukaisesti. Sen vuoksi on käynnistetty hakukierros, jonka tavoitteena on täyttää 21 virkaa (12 virkamiestä ja yhdeksän ulkopuolista toimihenkilöä), jotka komissio (Eurostat) tarvitsee voidakseen hoitaa sille annetut tehtävät. Lisäksi komissio tarvitsee jäsenvaltioiden asiantuntijoiden apua tässä ehdotuksessa mainittujen makrotalouden epätasapainoa koskevaan menettelyyn liittyvien virkamatkojen yhteydessä. Tarkoitus on, että komissio jakaa tähän liittyvät kustannukset jäsenvaltioiden kanssa. Kansalliset asiantuntijat auttavat komissiota erityisasiantuntemuksellaan ja kokemuksellaan muihin jäsenvaltioihin tehtävien virkamatkojen aikana, millä pyritään varmistamaan myös järjestelmän täysi avoimuus. Tässä vaiheessa on vaikea esittää täsmällisiä tietoja siitä, kuinka komissiolle aiheutuvat kustannukset rahoitetaan ja kuinka suurista kustannuksista on tarkkaan ottaen kyse. Arviointia vaikeuttaa erityisesti pyrkimys saavuttaa kaikki mahdolliset synergiaedut niiden virkamatkojen kanssa, joita Eurostat tekee makrotalouden epätasapainoa koskevaan menettelyyn liittyvillä aloilla. 5. LISÄTIEDOT Ehdotettu säädös ei koske ETA:a. 2013/0181 (COD) Ehdotus EUROOPAN PARLAMENTIN JA NEUVOSTON ASETUS makrotalouden epätasapainoa koskevaan menettelyyn tarvittavien tilastojen toimittamisesta ja laadusta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan, ottavat huomioon Euroopan komission ehdotuksen, sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan keskuspankin lausunnon, noudattavat tavallista lainsäätämisjärjestystä, sekä katsovat seuraavaa: (1) Makrotalouden epätasapainon ennalta ehkäisemisestä ja korjaamisesta 16 päivänä marraskuuta 2011 annetulla Euroopan parlamentin ja neuvoston asetuksella (EU) N:o 1176/2011[1] otetaan käyttöön varoitusmekanismi, jonka tarkoituksena on helpottaa epätasapainojen varhaista havaitsemista ja seurantaa. Tässä mekanismissa komissio laatii vuotuisen varoitusmekanismia koskevan kertomuksen, joka sisältää talous- ja rahoitustilannetta koskevan kvalitatiivisen arvioinnin ja jossa nimetään jäsenvaltiot, joissa komission mukaan saattaa esiintyä epätasapainoa tai sen uhkaa. (2) Täytäntöönpanotoimista liiallisen makrotalouden epätasapainon korjaamiseksi euroalueella 16 päivänä marraskuuta 2011 annetussa Euroopan parlamentin ja neuvoston asetuksessa (EU) N:o 1174/2011[2] vahvistetaan taloudellinen seuraamusjärjestelmä, jonka tarkoituksena on liiallisten makrotalouden epätasapainojen tehokas korjaaminen euroalueen jäsenvaltioissa. (3) Luotettavat tilastotiedot muodostavat makrotalouden epätasapainojen tehokkaan valvonnan perustan. Luotettavien ja riippumattomien tilastotietojen takaamiseksi jäsenvaltioiden olisi varmistettava kansallisten tilastoviranomaisten ammatillinen riippumattomuus Euroopan tilastoista 11 päivänä maaliskuuta 2009 annetussa Euroopan parlamentin ja neuvoston asetuksessa (EY) N:o 223/2009[3] vahvistettujen Euroopan tilastoja koskevien käytännesääntöjen mukaisesti. (4) Varoitusmekanismia koskeva kertomus, jonka perustana oleva tulostaulu sisältää indikaattoreita, joiden arvoja verrataan niiden ohjeellisiin kynnysarvoihin, on alustava arviointiväline, jonka avulla komissio yksilöi jäsenvaltiot, joista on komission mukaan tehtävä perusteellinen jatkoarviointi sen määrittämiseksi, esiintyykö niissä tai uhkaako niissä esiintyä epätasapainoa. Varoitusmekanismia koskevassa kertomuksessa olisi oltava makrotalouden epätasapainoa koskevan menettelyn kannalta olennaisia tietoja. Vasta sen jälkeen tehdään perusteellisia jatkotutkimuksia, joissa analysoidaan havaittujen suuntausten pääasiallisia aiheuttajia yksityiskohtaisesti epätasapainon luonteen määrittämiseksi. Tulostaulua ja kynnysarvoja ei tulkita mekaanisesti, vaan niistä tehdään talouspoliittisia päätelmiä. Perusteellisissa tutkimuksissa komissio tarkastelee laajaa taloudellisten muuttujien ja lisätietojen valikoimaa ottaen asianmukaisesti huomioon maakohtaiset olosuhteet. Näistä syistä kaikkia tietoja, joita saatetaan käyttää makrotaloudellista epätasapainoa koskevassa menettelyssä, ei voida luetella tyhjentävästi ennakkoon, vaan ne olisi määriteltävä viittaamalla asetuksen (EU) N:o 1176/2011 mukaisiin menettelyihin, joiden tarkoituksena on makrotalouden epätasapainojen havaitseminen sekä liiallisten makrotalouden epätasapainojen ennalta ehkäiseminen ja korjaaminen unionissa. Pannessaan täytäntöön makrotalouden epätasapainoa koskevan menettelyn komission ja neuvoston olisi asettava etusijalle tilastot, jotka jäsenvaltiot ovat koonneet ja toimittaneet komissiolle (Eurostatille). Muita tilastoja, joita ei ole koottu ja toimitettu tällä tavalla, olisi käytettävä vain, kun jäsenvaltioiden kokoamat ja toimittamat tilastot eivät sisällä vaadittuja tietoja ottaen asianmukaisesti huomioon kyseisten muiden tilastojen laatu. (5) Olisi otettava käyttöön luotettava menettely makrotalouden epätasapainoa koskevan menettelyn kannalta olennaisten tietojen kokoamista, seurantaa ja julkaisemista sekä kyseisten tietojen pohjana olevien tilastotietojen jatkuvaa parantamista varten eurooppalaisten tilastojen laadunhallintaa koskevien komission kehysten[4] mukaisesti. Komission perustama makrotaloustilastoja käsittelevien johtajien ryhmä (DMES) on sopiva asiantuntijaryhmä antamaan komissiolle (Eurostatille) tarvittavaa apua varman laadunvalvontamenettelyn soveltamisessa makrotalouden epätasapainoa koskevan menettelyn kannalta olennaisiin tietoihin. (6) On tärkeää, että unionin toiminnassa tarvittava tilastotuotanto perustuu vain luotettaviin tietoihin. Tuotettaessa makrotalouden epätasapainoa koskevan menettelyn kannalta olennaisia tietoja, jotka ovat keskeinen tekijä unionin makrotalouden epätasapainojen havaitsemisessa sekä unionin liiallisten makrotalouden epätasapainojen ennalta ehkäisemisessä ja korjaamisessa, epäluotettavat tiedot voivat vaikuttaa tuntuvasti unionin etuun. Makrotalouden epätasapainoa koskevan menettelyn suorittamiseen tarvitaan lisätoimenpiteitä, joilla tehostetaan makrotalouden epätasapainoa koskevan menettelyn kannalta olennaisten tietojen tuottamista, toimittamista ja laadunvalvontaa. Toimenpiteillä olisi lisättävä tilastollisten pohjatietojen luotettavuutta ja tehostettava epätasapainoa koskevan menettelyn kannalta olennaisten tietojen toimittamista ja laadunvalvontaa. Jotta estettäisiin makrotalouden epätasapainoa koskevan menettelyn kannalta olennaisten tietojen tahallinen tai törkeän tuottamuksellinen vääristely, olisi otettava käyttöön taloudellisia seuraamuksia koskeva mekanismi, jolla varmistettaisiin myös, että näiden olennaisten tuottamisessa noudatetaan asianmukaista huolellisuutta. (7) Jotta voitaisiin täydentää tilastojen vääristämisestä määrättävien sakkojen laskentatapaa koskevia sääntöjä sekä menettelysääntöjä, joita komissio noudattaa tällaisten toimien tutkimisessa, komissiolle olisi Euroopan unionin toiminnasta tehdyn sopimuksen, jäljempänä ’perussopimus’, 290 artiklan mukaisesti siirrettävä valta antaa säädöksiä yksityiskohtaisista perusteista, joilla vahvistetaan sakon määrä ja joilla komissio suorittaa tutkimuksiaan. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. (8) Komission ja jäsenvaltioiden tilastoviranomaisten olisi tehtävä tiivistä yhteistyötä ja käytävä jatkuvaa vuoropuhelua varmistaakseen jäsenvaltioiden raportoimien makrotalouden epätasapainoa koskevan menettelyn kannalta olennaisten tietojen ja niiden perustana olevien tilastotietojen laadun. (9) Euroopan tilastojärjestelmän ja Euroopan keskuspankkijärjestelmän olisi asetuksen (EY) N:o 223/2009 9 artiklan mukaisesti tehtävä makrotalouden epätasapainoa koskevan menettelyn kannalta olennaisiin tietoihin liittyvää läheistä yhteistyötä, jotta voitaisiin minimoida raportointitaakka, taata yhtenäisyys, parantaa tilastollisia pohjatietoja ja varmistaa vertailukelpoisuus. (10) Jotta varmistettaisiin, että tämä asetus pannaan täytäntöön yhdenmukaisin ehdoin, komissiolle olisi siirrettävä täytäntöönpanovaltaa, jota olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[5] mukaisesti. (11) Koska jäsenvaltiot eivät voi riittävällä saavuttaa tämän asetuksen tavoitetta, joka on luotettavan yhteisen menettelyn perustaminen makrotalouden epätasapainoa koskevan menettelyn kannalta olennaisten tietojen toimittamista ja laadunvalvontaa varten ja kyseisten tietojen tilastollisten pohjatietojen jatkuva parantaminen, vaan se voidaan saavuttaa paremmin unionin tasolla, unioni voi toteuttaa toimia Euroopan unionista tehdyn sopimuksen 5 artiklassa määrätyn toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen tämän tavoitteen saavuttamiseksi. (12) Eurostatin olisi Unionin tilastoviranomaisena hoidettava komissiolle tällä asetuksella siirretyt tilastotehtävät. Eurostatin olisi hoidettava kyseiset tehtävät asetuksessa (EY) N:o 223/2009 säädettyjen tilastoperiaatteiden ja Eurostatista 17 päivänä syyskuuta 2012 annetun komission päätöksen 2012/504/EU[6] mukaisesti, OVAT HYVÄKSYNEET TÄMÄN ASETUKSEN: I LUKU KOHDE 1 artikla 1. Tässä asetuksessa vahvistetaan säännöt sellaisten tilastotietojen toimittamisesta ja laadunvalvonnasta, jotka kootaan tai lähetetään sellaisia asetuksen (EU) N:o 1176/2011 3–11 artiklalla käyttöön otettuja menettelyitä varten, joiden tavoitteena on havaita makrotalouden epätasapainot sekä ehkäistä ja korjata liiallisia makrotalouden epätasapainoja unionissa, jäljempänä ’makrotalouden epätasapainoa koskevan menettelyn kannalta olennaiset tiedot’. 2. Tätä asetusta sovelletaan jäsenvaltioiden kokoamiin ja lähettämiin makrotalouden epätasapainoa koskevan menettelyn kannalta olennaisiin tietoihin riippumatta siitä, katsooko neuvosto tai komissio, että jäsenvaltiossa on epätasapaino, ja onko neuvosto todennut asetuksen (EY) N:o 1176/2011 7 artiklan nojalla, että jäsenvaltiossa on liiallinen epätasapaino. Tätä asetusta sovelletaan myös jäsenvaltioihin, joita koskeva makrotalouden epätasapainoa koskeva menettely on keskeytetty asetuksen xxxx xxxx artiklan mukaisesti (lisätään viittaus budjettikuriasetukseen, kun asetus on hyväksytty). II LUKU TIETOJEN SIIRTÄMINEN KOMISSIOLLE 2 artikla 1. Makrotalouden epätasapainoa koskevan menettelyn kannalta olennaisten tietojen, jotka jäsenvaltioiden on toimitettava, on katettava edellinen vuosi (n-1) ja yhdeksän sitä edeltävää vuotta (vuodesta n-2 vuoteen n-10). 2. Määräajat makrotalouden epätasapainoa koskevan menettelyn kannalta olennaisten tietojen toimittamiselle vahvistetaan asiaa koskevien perussäädösten nojalla, tai komissio antaa ne tiedoksi erillisissä kalentereissa, joissa otetaan huomioon unionin tarpeet. 3. Komissio ilmoittaa jäsenvaltioille joka vuosi asetuksen (EU) N:o 1176/2011 3 artiklassa säädetyn vuotuisen varoitusmekanismia koskevan kertomuksen aikataulun. Tämän aikataulun ja 2 kohdassa tarkoitettujen määräaikojen ja kalentereiden perusteella komissio päättää myös koontipäivän mahdollisimman ajantasaisten makrotalouden epätasapainoa koskevan menettelyn kannalta olennaisten tietojen toimittamista varten ja antaa sen tiedoksi jäsenvaltioille. III LUKU LAATURAPORTIT 3 artikla 1. Toimittaessaan 1 artiklassa tarkoitettuja makrotalouden epätasapainoa koskevan menettelyn kannalta olennaisia tietoja jäsenvaltioiden on lähetettävä komissiolle (Eurostatille) laaturaportin muodossa tiedot, joista käy ilmi tietojen laskentatapa, mukaan lukien mahdolliset muutokset käytetyissä lähteissä ja menetelmissä. 2. Toimitettaviin tietoihin sovelletaan asetuksen (EY) N:o 223/2009 12 artiklan 1 kohdassa tarkoitettuja laatukriteereitä. 3. Komissio hyväksyy täytäntöönpanosäädökset määritelläkseen laaturaporttien yksityiskohtaiset soveltamissäännöt, rakenteen ja jaksoittaisuuden. Täytäntöönpanosäädökset hyväksytään 14 artiklan 2 kohdassa tarkoitettua tarkastelumenettelyä noudattaen. 4 artikla Jos jäsenvaltiot ovat epävarmoja makrotalouden epätasapainoa koskevan menettelyn kannalta olennaisten tietojen kokoamista ja toimittamista koskevien sääntöjen asianmukaisesta soveltamisesta, kyseisen jäsenvaltion on pyydettävä komissiolta (Eurostatilta) selvennystä. Komissio käsittelee kysymykset nopeasti ja toimittaa selvennyksensä kyseiselle jäsenvaltiolle, komission perustamalle makrotaloustilastoja käsittelevälle asiantuntijaryhmälle, kaikille jäsenvaltioille ja yleisölle. IV LUKU LAADUNARVIOINTI 5 artikla 1. Komissio (Eurostat) arvioi säännöllisin väliajoin makrotalouden epätasapainoa koskevan menettelyn kannalta olennaisten tietojen laadun. Arvioinneissa keskitytään erityisesti 6 artiklassa tarkoitettuihin luetteloihin, jos se on tarpeen, sekä jäsenvaltioiden laaturaportteihin. Laadunarvioinnit suoritetaan asetuksessa (EY) N:o 223/2009 vahvistettujen tilastoperiaatteiden mukaisesti. Tarpeen mukaan laadunarvioinneissa hyödynnetään täysipainoisesti työtä, jota on tehty makrotalouden epätasapainoa koskevan menettelyn kannalta olennaisten tietojen voimassa olevien laatukehysten yhteydessä, sekä tästä työstä saatuja tuloksia. 2. Jäsenvaltioiden on mahdollisimman nopeasti toimitettava komissiolle (Eurostatille) tiedot, jotka on pyydetty olennaisten tietojen laadunarviointia varten, sanotun kuitenkaan rajoittamatta tilastosalaisuutta koskevien asetuksen (EY) N:o 223/2009 säännösten soveltamista. 3. Komissio (Eurostat) arvioi vuosittain jäsenvaltioiden toimittamat makrotalouden epätasapainoa koskevan menettelyn kannalta olennaiset tiedot makrotaloustilastoja käsittelevän asiantuntijaryhmän avustuksella. 4. Arviointi suoritetaan 3 artiklan 2 kohdassa tarkoitettujen laatukriteerien mukaisesti. Arvioinnissa tarkastellaan erityisesti seuraavia seikkoja: a) jäsenvaltioiden toimittamat makrotalouden epätasapainoa koskevan menettelyn kannalta olennaiset tiedot; b) 6 artiklassa tarkoitetut laaturaportit ja luettelot; c) jäsenvaltioihin tehtyjen virkamatkojen ja jäsenvaltioiden kanssa käytyjen keskusteluiden perusteella laaditut raportit makrotalouden epätasapainoa koskevan menettelyn kannalta olennaisista tiedoista. V LUKU LUETTELOT MAKROTALOUDEN EPÄTASAPAINOA KOSKEVAN MENETTELYN KANNALTA OLENNAISTEN TIETOJEN KOKOAMISESSA KÄYTETYISTÄ LÄHTEISTÄ JA MENETELMISTÄ 6 artikla 1. Jäsenvaltioiden on toimitettava komissiolle (Eurostatille) täydellinen ja ajantasainen kuvaus makrotalouden epätasapainoa koskevan menettelyn kannalta olennaisten tietojen kokoamisessa käytetyistä lähteistä ja menetelmistä, jäljempänä ’luettelot’. 2. Jäsenvaltioiden on laadittava luettelot ja lähetettävä ne komissiolle (Eurostatille) viimeistään […][yhdeksän kuukauden kuluessa tämän asetuksen hyväksymisestä – julkaisutoimisto lisää tarkan päivämäärän julkaisemisen yhteydessä]. Komissio (Eurostat) hyväksyy täytäntöönpanosäädökset, joissa määritellään kyseisien luetteloiden rakenne ja niiden ajantasaistamista koskevat yksityiskohtaiset säännöt viimeistään […][kuuden kuukauden kuluessa tämän asetuksen hyväksymisestä – julkaisutoimisto lisää tarkan päivämäärän julkaisemisen yhteydessä]. Nämä täytäntöönpanosäädökset hyväksytään 14 artiklan 2 kohdassa tarkoitettua tarkastelumenettelyä noudattaen. 3. Jäsenvaltioiden on julkistettava luettelonsa. VI LUKU VIRKAMATKAT JÄSENVALTIOIHIN 7 artikla 1. Jos komissio (Eurostat) havaitsee ongelmia erityisesti 5 artiklassa säädetyn laadunarvioinnin yhteydessä, se voi päättää tehdä virkamatkoja kyseiseen jäsenvaltioon. 2. Virkamatkojen tarkoituksena on tutkia perusteellisesti kyseisten makrotalouden epätasapainoa koskevan menettelyn kannalta olennaisten tietojen laatu. Virkamatkoilla keskitytään tarkastelemaan menetelmiin liittyviä kysymyksiä, luetteloissa kuvailtuja lähteitä ja menetelmiä sekä tietoja ja niitä tukevia tilastoprosesseja sen arvioimiseksi, noudattavatko ne sovellettavia tilinpito- ja tilastosääntöjä. 3. Komissio (Eurostat) antaa neuvoston päätöksellä 74/122/ETY[7] perustetulle talouspoliittiselle komitealle kertomuksen virkamatkojen tuloksista, mukaan lukien huomautukset, jotka kyseinen jäsenvaltio on mahdollisesti esittänyt tuloksista. Kun kertomukset ja kyseisen jäsenvaltion niistä mahdollisesti esittämät huomautukset on toimitettu talouspoliittiselle komitealle, ne on julkistettava, sanotun kuitenkaan rajoittamatta tilastosalaisuutta koskevia asetuksen (EY) N:o 223/2009 säännöksiä. 4. Jäsenvaltioiden on annettava komission (Eurostatin) pyynnöstä makrotalouden epätasapainoa koskevaan menettelyyn liittyvien tilastokysymysten asiantuntijoiden apua, myös virkamatkojen valmistelussa ja toteutuksessa. Näiden asiantuntijoiden on suoritettava tehtävänsä riippumattomasti. Kyseisistä asiantuntijoista on laadittava luettelo viimeistään (päivämäärä vahvistetaan myöhemmin) makrotalouden epätasapainoa koskevan menettelyn kannalta olennaisista tiedoista vastaavien kansallisten viranomaisten komissiolle (Eurostatille) lähettämien ehdotusten perusteella. 5. Komissio (Eurostat) vahvistaa säännöt ja menettelyt, jotka liittyvät asiantuntijoiden valintaan, ottaen huomioon asiantuntijoiden asianmukaisen jakautumisen jäsenvaltioiden kesken ja noudattaen asiantuntijoiden vuorottelua jäsenvaltioiden välillä, sekä säännöt ja menettelyt, jotka liittyvät asiantuntijoiden työskentelyä koskeviin järjestelyihin ja rahoituksen yksityiskohtiin. Komissio (Eurostat) jakaa jäsenvaltioiden kanssa kaikki kustannukset, joita jäsenvaltioille aiheutuu niiden kansallisten asiantuntijoiden komissiolle antamasta avusta. 6. Komissio (Eurostat) varmistaa, että näihin virkamatkoihin osallistuvat virkamiehet ja asiantuntijat täyttävät kaikki tekniseen asiantuntemukseen, ammatilliseen riippumattomuuteen sekä luottamuksellisuuteen liittyvät vaatimukset. VII LUKU KOMISSION (EUROSTATIN) TOIMITTAMAT TIEDOT 8 artikla 1. Komissio (Eurostat) antaa makrotalouden epätasapainoa koskevassa menettelyssä käytettävät makrotalouden epätasapainoa koskevan menettelyn kannalta olennaiset tiedot muun muassa lehdistötiedotteina ja/tai käyttäen muita tarkoituksenmukaisiksi katsomiaan kanavia. 2. Komissio (Eurostat) ei lykkää jäsenvaltioiden toimittamien makrotalouden epätasapainoa koskevan menettelyn kannalta olennaisten tietojen antamista, vaikka jäsenvaltio ei olisi toimittanut omia tietojaan. 3. Komissio (Eurostat) voi esittää varauksen jäsenvaltion toimittamien makrotalouden epätasapainoa koskevan menettelyn kannalta olennaisten tietojen laadusta. Jos komissio (Eurostat) aikoo tehdä ja julkistaa tietoja koskevan varauksen, se ilmoittaa siitä asianomaiselle jäsenvaltiolle sekä talouspoliittisen komitean puheenjohtajalle viimeistään kolme työpäivää ennen suunniteltua julkistamispäivää. Jos asiassa päästään ratkaisuun tietojen ja varauksen julkistamisen jälkeen, tieto varauksen peruuttamisesta julkistetaan välittömästi. 4. Jos on näyttöä siitä, että jäsenvaltioiden antamat tiedot eivät ole 3 artiklan 2 kohdan mukaisia, komissio (Eurostat) voi tehdä muutoksia jäsenvaltioiden toimittamiin tietoihin ja esittää muutetut tiedot muutosta koskevine perusteluineen. Komissio (Eurostat) ilmoittaa muutetut tiedot muutosta koskevine perusteluineen asianomaiselle jäsenvaltiolle sekä talouspoliittisen komitean puheenjohtajalle viimeistään kolme työpäivää ennen suunniteltua julkistamispäivää. VIII LUKU TILASTOJEN VÄÄRENTÄMISESTÄ MÄÄRÄTTÄVÄT SEURAAMUKSET 9 artikla 1. Neuvosto voi komission ehdotuksesta päättää sakon määräämisestä jäsenvaltiolle, joka vääristelee tahallisesti tai törkeän tuottamuksellisesti makrotalouden epätasapainoa koskevan menettelyn kannalta olennaisia tietoja. 2. Edellä 1 kohdassa mainitun sakon on oltava tehokas, varoittava ja oikeassa suhteessa vääristelyn luonteeseen, vakavuuteen ja kestoon. Sakko saa olla enintään 0,05 prosenttia suhteessa kyseisen jäsenvaltion BKT:hen. 3. Komissio voi toteuttaa kaikki tarvittavat tutkinnat 1 kohdassa tarkoitettujen vääristelyjen osoittamiseksi. Komissio voi päättää tutkinnan käynnistämisestä, kun se toteaa, että on vahvoja viitteitä tosiseikoista, jotka todennäköisesti on vääristelty. Tutkiessaan epäiltyjä vääristelyitä komissio ottaa huomioon kaikki kyseisen jäsenvaltion esittämät huomautukset. Hoitaakseen tehtävänsä komissio voi pyytää jäsenvaltiolta tietoja sekä suorittaa tarkastuksia paikan päällä ja tutkia makrotalouden epätasapainoa koskevan menettelyn kannalta olennaisten tietojen pohjana olevia tilastotietoja ja niihin liittyviä asiakirjoja. Jos kyseisen jäsenvaltion kansallisessa lainsäädännössä edellytetään oikeusviranomaisen lupaa ennen paikalla toteutettavia tarkastuksia, komissio tekee tarvittavat hakemukset. Tutkinnan päätyttyä ja ennen ehdotusten tekemistä neuvostolle komissio antaa kyseiselle jäsenvaltiolle tilaisuuden tulla kuulluksi tutkinnan kohteena olevista asioista. Komissio perustaa neuvostolle tekemänsä ehdotukset yksinomaan niiden tosiseikkojen varaan, joista asianomaisella jäsenvaltiolla on ollut tilaisuus esittää huomautuksia. Komissio kunnioittaa tutkinnan aikana kaikilta osin kyseisen jäsenvaltion puolustautumisoikeuksia. 4. Siirretään komissiolle 12 artiklan mukaisesti valta antaa delegoituja säädöksiä seuraavista seikoista: a) yksityiskohtaiset perusteet, joilla määrätään 1 kohdassa tarkoitetun sakon suuruus; b) yksityiskohtaiset säännöt 3 kohdassa tarkoitetuista tutkintamenettelyistä, niihin liittyvistä toimenpiteistä ja tutkintaa koskevasta raportoinnista; c) yksityiskohtaiset menettelysäännöt, joilla pyritään takaamaan puolustautumisoikeudet, mahdollisuus tutustua asiakirjoihin, oikeusapu, luottamuksellisuus, sekä ajalliset säännökset ja 1 kohdassa tarkoitettujen sakkojen periminen. 5. Euroopan unionin tuomioistuimella on rajoittamaton toimivalta tarkistaa päätökset, joilla neuvosto on määrännyt 1 kohdan mukaisen sakon. Se voi poistaa sakon tai alentaa taikka korottaa sitä. IX LUKU SEURAAMUSTEN LUONNE JA NIIDEN TALOUSARVION JAKAUTUMINEN 10 artikla Jäljempänä olevan 11 artiklan nojalla määrättyjen seuraamusten on oltava luonteeltaan hallinnollisia. 11 artikla Edellä olevan 9 artiklan mukaisesti perityt sakot ovat perussopimuksen 311 artiklassa tarkoitettuja muita tuloja, ja ne osoitetaan unionin talousarvioon. X LUKU SIIRRETYN SÄÄDÖSVALLAN KÄYTTÄMINEN 12 artikla 1. Siirretään komissiolle valta antaa delegoituja säädöksiä tässä artiklassa säädetyin edellytyksin. 2. Siirretään komissiolle 9 artiklan 4 kohdassa tarkoitettu valta antaa delegoituja säädöksiä kolmeksi vuodeksi alkaen kuukauden kuluttua tämän asetuksen hyväksymisestä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen kolmen vuoden pituisen kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä. 3. Euroopan parlamentti tai neuvosto voi milloin tahansa peruuttaa 9 artiklan 4 kohdassa tarkoitetun säädösvallan siirron. Peruuttamispäätöksellä lopetetaan kyseisessä päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen. 4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 5. Edellä olevan 9 artiklan 4 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella. XI LUKU SEURAAMUKSIA KOSKEVA ÄÄNESTYS 13 artikla Edellä 9 artiklassa tarkoitettuja toimenpiteitä sovellettaessa neuvosto tekee ratkaisunsa ottamatta lukuun kyseistä jäsenvaltiota edustavan neuvoston jäsenen ääntä. XII LUKU YLEISET SÄÄNNÖKSET 14 artikla 1. Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Komitea on asetuksessa (EU) N:o 182/2011 tarkoitettu komitea. 2. Kun viitataan tähän kohtaan, sovelletaan asetuksen (EU) N:o 182/2011 5 artiklaa. 15 artikla Jäsenvaltioiden kansalliset tilastolaitokset varmistavat asetuksen (EY) N:o 223/2009 5 artiklan mukaisesti makrotalouden epätasapainoa koskevan menettelyn kannalta olennaisten tietojen koordinoinnista kansallisella tasolla. Kaikkien muiden kansallisten viranomaisten on raportoitava kansalliselle tilastolaitokselle tässä tarkoituksessa. Jäsenvaltioiden on toteutettava tarvittavat toimenpiteet tämän säännöksen soveltamisen varmistamiseksi. 16 artikla 1. Jäsenvaltioiden on varmistettava, että niiden kokoamat ja komissiolle (Eurostatille) lähettämät makrotalouden epätasapainoa koskevan menettelyn kannalta olennaiset tiedot toimitetaan asetuksen (EY) N:o 223/2009 2 artiklassa vahvistettujen periaatteiden mukaisesti. 2. Jäsenvaltioiden on toteutettava asiaankuuluvat toimenpiteet varmistaakseen, että viranomaiset ja virkamiehet, jotka vastaavat makrotalouden epätasapainoa koskevan menettelyn kannalta olennaisten tietojen kokoamisesta ja toimittamisesta komissiolle (Eurostatille), ovat tilivelvollisia ja toimivat asetuksen (EY) N:o 223/2009 2 artiklassa vahvistettujen periaatteiden mukaisesti. 17 artikla Komissio (Eurostat) antaa Euroopan parlamentille ja neuvostolle säännöllisesti kertomuksen komission (Eurostatin) tämän asetuksen täytäntöön panemiseksi harjoittamasta toiminnasta. 18 artikla 1. Komissio tarkastelee tämän asetuksen soveltamista ja toimittaa tarkastelun tuloksia koskevan kertomuksen Euroopan parlamentille ja neuvostolle 14 päivään joulukuuta 2014 mennessä ja joka viides vuosi sen jälkeen. 2. Uudelleentarkastelussa arvioidaan muun muassa a) edistymistä makrotalouden epätasapainoa koskevan menettelyn kannalta olennaisten tietojen laadun varmistamisessa; b) tämän asetuksen tehokkuutta ja käytettyä seurantaprosessia. Uudelleentarkasteluun liitetään tarvittaessa ehdotus tämän asetuksen muuttamiseksi. 19 artikla Tämä asetus tulee voimaan kahdentenakymmenentenä päivänä sen päivän jälkeen, jona se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja SÄÄDÖKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Ehdotus Euroopan parlamentin ja neuvoston asetukseksi makrotalouden epätasapainoa koskevaan menettelyyn tarvittavien tilastojen toimittamisesta ja laadusta 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB)[8] Tilastot (3403 – Tilastotietojen tuottaminen, 3480 – Hallinnollinen tuki Eurostatille, 3481 – Toimintastrategia ja koordinointi Eurostatille) 1.3. Ehdotuksen/aloitteen luonne þ Ehdotus/aloite liittyy uuteen toimeen. 1.4. Tavoitteet 1.4.1. Komission monivuotinen strateginen tavoite (monivuotiset strategiset tavoitteet), jonka (joiden) saavuttamista ehdotus/aloite tukee Kestävä ja yhdennetty talouden hallinta EU:ssa vuoden 2011 talouspolitiikan ohjauspaketin perusteella. 1.4.2. Erityistavoite (erityistavoitteet) sekä toiminto (toiminnot) toimintoperusteisessa johtamis- ja budjetointijärjestelmässä Erityistavoite nro 1: Annetaan tilastotietoja unionin politiikan kehittämisen, seurannan ja arvioinnin tukemiseksi erityisesti makrotalouden epätasapainoa koskevan menettelyn ja asetukseen (EU) N:o 1176/2011 perustuvan indikaattorit käsittävän tulostaulun osalta. Mainitussa asetuksessa vahvistetaan säännöt euroalueella ja EU:ssa ilmaantuvien tai jatkuvien makrotalouden epätasapainojen varhaista havaitsemista, ennalta ehkäisemistä ja korjaamista varten. Toiminto (toiminnot) toimintoperusteisessa johtamis- ja budjetointijärjestelmässä 3403 – Tilastotietojen tuottaminen 1.4.3 Odotettavissa olevat tulokset ja vaikutukset Selvitys siitä, miten ehdotuksella/aloitteella on tarkoitus vaikuttaa edunsaajien/kohderyhmän tilanteeseen. Makrotalouden epätasapainoa koskeva menettely ja sen tulostauluun sisällytettävät tilastot perustuvat asetukseen (EU) N:o 1176/2011, jossa vahvistetaan säännöt euroalueella ja EU:ssa ilmaantuvien tai jatkuvien makrotalouden epätasapainojen varhaista havaitsemista, ennalta ehkäisemistä ja korjaamista varten. Jotta makrotalouden epätasapainoa koskeva menettely olisi tehokas, sen kannalta olennaisiin tietoihin on tarpeen kohdistaa tehokasta tilastollista valvontaa. Neuvosto on korostanut, että liiallista epätasapainoa koskevan menettelyn uskottavuuden kannalta on tärkeää saada ajoissa erittäin laadukkaita tilastotietoja tulostauluun sisällytettäväksi, ja pyytänyt komissiota (Eurostatia) varmistamaan kaikin tarvittavin aloittein, että tällaisten tilastojen kokoamista varten on käytettävissä luotettava menetelmä ja että tilastollisia pohjatietoja parannetaan jatkuvasti. Eurostat aikoo sen vuoksi kehittää liiallista epätasapainoa koskevaa menettelyä varten varman tilastointijärjestelmän, joka perustuu asetukseen. Tarkoituksena on varmistaa vankka tilastopohja kyseiseen menettelyyn liittyville päätöksille komission asettamat laatuvaatimukset täyttävien laadukkaiden indikaattoreiden muodossa. 1.4.4 Tulos- ja vaikutusindikaattorit Selvitys siitä, millaisin indikaattorein ehdotuksen/aloitteen toteuttamista seurataan Eurostat arvioi jäsenvaltioiden tiedot yhteistyössä makrotaloustilastoja käsittelevän korkean tason kansallisten asiantuntijoiden ryhmän kanssa varmistaakseen, että kussakin jäsenvaltiossa havaittaviin heikkouksiin puututaan asianmukaisesti ja että yksilöidyt parannustoimet pannaan täytäntöön. Tästä saatavia tuloksia käsitellään vuosittain talouspoliittisessa komiteassa, ja ne esitellään varoitusmekanismia koskevassa komission kertomuksessa eurooppalaisen ohjausjakson yhteydessä. Myös Euroopan parlamentille ja neuvostolle annetaan säännöllisesti selvityksiä. 1.5. Ehdotuksen/aloitteen perustelut 1.5.1. Tarpeet, joihin ehdotuksella/aloitteella vastataan lyhyellä tai pitkällä aikavälillä Neuvosto on korostanut tarvetta tuottaa erittäin laadukkaita tilastotietoja sisällytettäväksi makrotalouden epätasapainoa koskevan menettelyn tulostauluun ja tarvetta kehittää luotettava laadunvalvontamenettely tätä tarkoitusta varten. Talouspoliittisessa komiteassa on käyty laaja-alaisia keskusteluita jäsenvaltioiden kanssa makrotalouden epätasapainoa koskevan menettelyn kannalta olennaisten tietojen laatuun ja vertailukelpoisuuteen liittyvistä kysymyksistä. Joitakin parannuskohteita komitea on yksilöinyt vuonna 2012 antamassaan raportissa, jossa käsitellään rakennetilastoja koskevia vaatimuksia. Näiden tietojen laadunvarmistusta varten on luotava varma laatukehys. 1.5.2. EU:n osallistumisesta saatava lisäarvo EU:n osallistuminen on tarpeen yhdenmukaistetun laadunvalvontamenettelyn kehittämiseksi ja panemiseksi täytäntöön makrotalouden epätasapainoa koskevan menettelyn kannalta olennaisia tietoja varten Euroopan tasolla. Tämä toteutetaan hyödyntämällä kaikkien jäsenvaltioiden kokemuksia ja parhaita käytäntöjä. Näin helpotetaan jäsenvaltioiden kokemusten ja käytäntöjen vaihtoa. 1.5.3. Vastaavista toimista saadut kokemukset Tämän ehdotuksen mukainen laadunvalvontakehys perustuu paljolti vastaaviin menettelyihin, joita Eurostat on kehittänyt ja noudattanut useiden vuosien ajan EU:n omia varoja ja liiallisia alijäämiä koskevaan menettelyyn liittyvien tilastojen alalla. Näillä kahdella alalla on saavutettu mittavia parannuksia. 1.5.4. Yhteensopivuus muiden kyseeseen tulevien välineiden kanssa ja mahdolliset synergiaedut Tämän ehdotuksen mukainen laadunvalvontakehys otetaan käyttöön asianomaisilla aloilla, jos kyseisillä aloilla ei vielä ole sellaista. Tämän tehostetun laadunvalvontajärjestelmän täytäntöönpano ja ylläpito edellyttävät lisäresursseja. Vaadittua laatutasoa ei ole mahdollista saavuttaa ilman lisäresursseja. Tarvittavien lisäresurssien arvioinnissa on luonnollisesti noudatettu äärimmäistä huolellisuutta päällekkäisyyksien välttämiseksi, ja (esim. bruttokansantuloon ja liiallista alijäämää koskevan menettelyn aloilla) jo olemassa olevien samankaltaisten laatukehysten kanssa pyritään löytämään järjestelmällisesti synergiaetuja. 1.6. Toiminnan ja sen rahoitusvaikutusten kesto þ Ehdotuksen/aloitteen mukaisen toiminnan kestoa ei ole rajattu. 1.7. Hallinnointitapa (hallinnointitavat)[9] þ komissio hallinnoi suoraan keskitetysti 2. HALLINNOINTI 2.1. Seuranta- ja raportointisäännöt Ilmoitetaan sovellettavat aikavälit ja edellytykset Tästä työstä saatavia tuloksia käsitellään vuosittain talouspoliittisessa komiteassa, ja ne esitellään varoitusmekanismia koskevassa komission kertomuksessa eurooppalaisen ohjausjakson yhteydessä. Lisäksi komissio antaa Euroopan parlamentille ja neuvostolle kertomuksen asetuksen soveltamisesta 14. joulukuuta 2014 mennessä ja sen jälkeen viiden vuoden välein. 2.2. Hallinnointi- ja valvontajärjestelmä 2.2.1. Todetut riskit 2.2.2. Valvontamenetelmä(t) 2.3. Toimenpiteet petosten ja sääntöjenvastaisuuksien ehkäisemiseksi Ilmoitetaan käytössä olevat ja suunnitellut torjunta- ja suojatoimenpiteet 3. EHDOTUKSEN/ALOITTEEN ARVIOIDUT RAHOITUSVAIKUTUKSET 3.1. Kyseeseen tulevat monivuotisen rahoituskehyksen otsakkeet ja menopuolen budjettikohdat · Talousarviossa jo olevat budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moniv. rahoitus-kehyksen otsake || Budjettikohta || Määräraha- laji || Rahoitusosuudet Numero [Nimi…...….................................................] || JM/EI-JM ([10]) || EFTA-mailta[11] || ehdokas-mailta[12] || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet 1 || 29.010405 (Unionin tilasto-ohjelma 2008–2012 – Hallintomenot) || JM || KYL-LÄ || EI || EI || KYLLÄ/EI 1 || 29.010401 (Euroopan tilasto-ohjelman tukimenot) || JM || KYL-LÄ || EI || EI || KYLLÄ/EI · Uudet perustettaviksi esitetyt budjettikohdat Monivuotisen rahoituskehyksen otsakkeiden ja budjettikohtien mukaisessa järjestyksessä Moniv. rahoitus-kehyksen otsake || Budjettikohta || Määräraha- laji || Rahoitusosuudet Numero [Nimi………………………………………] || JM/EI-JM || EFTA-mailta || ehdokas-mailta || kolman-silta mailta || varainhoito-asetuksen 18 artiklan 1 kohdan aa alakohdassa tarkoitetut rahoitusosuudet || [XX.YY.YY.YY] || JM || KYL-LÄ || EI || EI || KYLLÄ/EI 3.2. Arvioidut vaikutukset menoihin 3.2.1. Yhteenveto arvioiduista vaikutuksista menoihin milj. euroa (kolmen desimaalin tarkkuudella) Monivuotisen rahoituskehyksen otsake: || Numero || Vuoden 2013 alusta: Otsake 1 A – Kasvua ja työllisyyttä edistävä kilpailukyky Vuodesta 2014: Otsake 1 – Älykäs ja osallistava kasvu (muu) PO: ESTAT || || || 2013 || 2014 || 2015 || 2016 ja myöh. || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ  Toimintamäärärahat || || || || || || || || Budjettikohdan numero || Sitoumukset || (1) || || || || || || || || Maksut || (2) || || || || || || || || Budjettikohdan numero || Sitoumukset || (1a) || || || || || || || || Maksut || (2a) || || || || || || || || Tiettyjen ohjelmien määrärahoista katettavat hallintomäärärahat[13] || || || || || || || || Budjettikohdan numero || 29.010405 || (3) || 0,210 || || || || || || || 0,840 29.010401 || || 0,210 || 0,210 || 0,210 || || || ESTAT PO:n määrärahat YHTEENSÄ || Sitoumukset || =1+1a +3 || 0,210 || 0,210 || 0,210 || 0,210 || || || || 0,840 Maksut || =2+2a +3 || 0,210 || 0,210 || 0,210 || 0,210 || || || || 0,840  Toimintamäärärahat YHTEENSÄ || Sitoumukset || (4) || 0 || 0 || 0 || 0 || || || || 0 Maksut || (5) || 0 || 0 || 0 || 0 || || || || 0  Tiettyjen ohjelmien määrärahoista katettavat hallintomäärärahat YHTEENSÄ || (6) || 0,210 || 0,210 || 0,210 || 0,210 || || || || 0,840 Monivuotisen rahoituskehyksen OTSAKKEESEEN 1A ja 1 kuuluvat määrärahat YHTEENSÄ || Sitoumukset || =4+ 6 || 0,210 || 0,210 || 0,210 || 0,210 || || || || 0,840 Maksut || =5+ 6 || 0,210 || 0,210 || 0,210 || 0,210 || || || || 0,840 Jos ehdotuksella/aloitteella on vaikutuksia useampaan otsakkeeseen:  Toimintamäärärahat YHTEENSÄ || Sitoumukset || (4) || || || || || || || || Maksut || (5) || || || || || || || ||  Tiettyjen ohjelmien määrärahoista katettavat hallintomäärärahat YHTEENSÄ || (6) || || || || || || || || Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 || || || || || || || || Maksut || =5+ 6 || || || || || || || || Monivuotisen rahoituskehyksen otsake: || 5 || ”Hallintomenot” milj. euroa (kolmen desimaalin tarkkuudella) || || || 2013 || 2014 || 2015 || 2016 ja myöh. || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ PO: ESTAT ||  Henkilöresurssit || 2,016 || 2,016 || 2,016 || 2,016 || || || || 8,064  Muut hallintomenot || 0,221 || 0,221 || 0,221 || 0,221 || || || || 0,884 ESTAT PO YHTEENSÄ || Määrärahat || 2,237 || 2,237 || 2,237 || 2,237 || || || || 8,948 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 2,237 || 2,237 || 2,237 || 2,237 || || || || 8,948 milj. euroa (kolmen desimaalin tarkkuudella) || || || 2013 || 2014 || 2015 || 2016 ja myöh. || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 2,447 || 2,447 || 2,447 || 2,447 || || || || 9,788 Maksut || 2,447 || 2,447 || 2,447 || 2,447 || || || || 9,788 3.2.2. Arvioidut vaikutukset toimintamäärärahoihin – þ Ehdotus/aloite ei edellytä toimintamäärärahoja. – ¨ Ehdotus/aloite edellyttää toimintamäärärahoja seuraavasti: Maksusitoumusmäärärahat, milj. euroa (kolmen desimaalin tarkkuudella) Tavoitteet ja tuotokset ò || || || vuosi n || vuosi n+1 || vuosi n+2 || vuosi n+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ TUOTOKSET Tyyp-pi[14] || Keski-määr. kus-tan-nukset || Lukumäärä || Kus-tannus || Lukumäärä || Kus-tannus || Luku- määrä || Kus-tannus || Luku- määrä || Kus-tannus || Luku määrä || Kus-tan-nus || Lukumäärä || Kus-tannus || Luku määrä || Kus-tannus || Luku-määrä yh-teensä || Kustan-nukset yhteensä ERITYISTAVOITE 1[15] || || || || || || || || || || || || || || || || - tuotos || || || || || || || || || || || || || || || || || || - tuotos || || || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 1 || || || || || || || || || || || || || || || || ERITYISTAVOITE 2 || || || || || || || || || || || || || || || || - tuotos || || || || || || || || || || || || || || || || || || Välisumma erityistavoite 2 || || || || || || || || || || || || || || || || KUSTANNUKSET YHTEENSÄ || || || || || || || || || || || || || || || || 3.2.3. Arvioidut vaikutukset hallintomäärärahoihin 3.2.3.1. Yhteenveto – ¨ Ehdotus/aloite ei edellytä hallintomäärärahoja. – þ Ehdotus/aloite edellyttää hallintomäärärahoja seuraavasti: milj. euroa (kolmen desimaalin tarkkuudella) || 2013 || 2014 || 2015 || 2016 ja myöh. || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YH-TEENSÄ Monivuotisen rahoituskehyksen OTSAKE 5 || || || || || || || || Henkilöresurssit || 2,016 || 2,016 || 2,016 || 2,016 || || || || 8,064 Muut hallintomenot – Virkamatkat (29 01 02 11 01) || 0,081 || 0,081 || 0,081 || 0,081 || || || || 0,324 Muut hallintomenot – Kokoukset ja konferenssit (29 01 02 11 02) || 0,140 || 0,140 || 0,140 || 0,140 || || || || 0,560 Muut hallintomenot – Yhteensä || 0,221 || 0,221 || 0,221 || 0,221 || || || || 0,884 Monivuotisen rahoituskehyksen OTSAKE 5, välisumma || 2,237 || 2,237 || 2,237 || 2,237 || || || || 8,948 Monivuotisen rahoituskehyksen OTSAKKEESEEN 5 sisältymättömät[16] || || || || || || || || Henkilöresurssit || 0,210 || 0,210 || 0,210 || 0,210 || || || || 0,840 Muut hallintomenot || || || || || || || || Monivuotisen rahoituskehyksen OTSAKKEESEEN 5 sisältymättömät, välisumma || 0,210 || 0,210 || 0,210 || 0,210 || || || || 0,840 YHTEENSÄ || 2,447 || 2,447 || 2,447 || 2,447 || || || || 9,788 3.2.3.2. Henkilöresurssien arvioitu tarve – ¨ Ehdotus/aloite ei edellytä henkilöresursseja. – þ Ehdotus/aloite edellyttää henkilöresursseja seuraavasti: Arvio kokoaikaiseksi muutettuna. || 2013 || 2014 || 2015 || 2016 ja myöh.  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 29 01 01 01 (päätoimipaikka ja komission edustustot) || 12 || 12 || 12 || 12 XX 01 01 02 (lähetystöt) || || || || XX 01 05 01 (epäsuora tutkimustoiminta) || || || || 10 01 05 01 (suora tutkimustoiminta) || || || ||  Ulkopuolinen henkilöstö (kokoaikaiseksi muutettuna)[17] 29 01 02 01 (kokonaismäärärahoista katettavat CA:t, INT:t ja SNE:t) || 6 || 6 || 6 || 6 XX 01 02 02 (lähetystöjen CA:t, INT:t, JED:t ja SNE:t) || || || || 29 01 04 05[18] || - päätoimipaikassa[19] || 3 || || || - lähetystöissä || || || || 29 01 04 01[20] || - päätoimipaikassa[21] || || 3 || 3 || 3 - lähetystöissä || || || || XX 01 05 02 (CA, INT, SNE – epäsuora tutkimustoiminta) || || || || 10 01 05 02 (CA, INT, SNE – suora tutkimustoiminta) || || || || Muu budjettikohta (mikä?) || || || || YHTEENSÄ || 21 || 21 || 21 || 21 XX viittaa kyseessä olevaan toimintalohkoon eli talousarvion osastoon. Henkilöresurssien tarve katetaan toimen hallinnointiin jo osoitetulla pääosaston henkilöstöllä ja/tai pääosastossa toteutettujen henkilöstön uudelleenjärjestelyjen tuloksena saadulla henkilöstöllä sekä tarvittaessa sellaisilla lisäresursseilla, jotka toimea hallinnoiva pääosasto voi saada käyttöönsä vuotuisessa määrärahojen jakomenettelyssä talousarvion puitteissa. Kuvaus henkilöstön tehtävistä: Virkamiehet ja väliaikaiset toimihenkilöt || Makrotalouden epätasapainoa koskeva menettely ja sen tulostauluun sisällytettävät indikaattorit perustuvat asetukseen (EU) N:o 1176/2011, jossa vahvistetaan säännöt euroalueella ja EU:ssa ilmaantuvien tai jatkuvien makrotalouden epätasapainojen varhaista havaitsemista, ennalta ehkäisemistä ja korjaamista varten. Jotta makrotalouden epätasapainoa koskeva menettely olisi tehokas, sen kannalta olennaisiin tietoihin on tarpeen kohdistaa tehokasta tilastollista valvontaa. Neuvoston 8. marraskuuta 2011 ja 13. marraskuuta 2012 pitämissä kokouksissa korostettiin, että liiallista epätasapainoa koskevan menettelyn uskottavuuden kannalta on tärkeää saada ajoissa erittäin laadukkaita tilastotietoja tulostauluun sisällytettäväksi, ja pyydettiin komissiota (Eurostatia) varmistamaan kaikin tarvittavin aloittein, että tällaisia tilastoja varten on luotettava laadintamenetelmä ja että tilastollisia pohjatietoja parannetaan jatkuvasti. Eurostat aikoo sen vuoksi kehittää liiallista epätasapainoa koskevaa menettelyä varten varman tilastointijärjestelmän, joka perustuu asetukseen. Tämä kattaa pääasiassa jäsenvaltioiden harjoittaman tietojen ja metatietojen kokoamisen ja toimittamisen, Eurostatin harjoittaman tietojen laadunvalvonnan sekä tietoja koskevien selvitysten ja tiedonantojen toimittamisen eri sidosryhmille, Euroopan parlamentille ja neuvostolle. Tällä asetuksella komissiolle annetaan uusia tehtäviä, jotka liittyvät seuraaviin keskeisiin näkökohtiin: makrotalouden epätasapainoa koskevan menettelyn kannalta olennaisten tietojen laadun validoiminen joko jo olemassa olevien tai tietyillä aloilla määriteltävien/täsmennettävien laatukriteerien perusteella (esim. tiedot maksutasetilastoista ja ulkomaisesta nettovarallisuusasemasta, nimellisistä yksikkötyökustannuksista, deflatoiduista asuntojen hinnoista, yksityisen sektorin luottovirroista ja yksityisen sektorin velasta, työttömyydestä sekä finanssialan kokonaisvastuista), mukaan lukien säännölliset ja perusteellisemmat käynnit eri maissa, jäsenvaltioiden tietolähteiden ja tiedonkeruumenetelmien jäsentely, keruu ja analysointi, parannussuunnitelman laatiminen ja toteutus sekä säännöllinen raportointi talouspoliittiselle komitealle näiden toimien tuloksista. Ulkopuolinen henkilöstö || Virkamiesten ja väliaikaisten toimihenkilöiden tukeminen edellä mainittujen tehtävien hoitamisessa. 3.2.4. Yhteensopivuus nykyisen monivuotisen rahoituskehyksen kanssa – þ Ehdotus/aloite on nykyisen monivuotisen rahoituskehyksen mukainen. – ¨ Ehdotus/aloite edellyttää rahoituskehyksen asianomaisen otsakkeen rahoitussuunnitelman muuttamista. Selvitys rahoitussuunnitelmaan tarvittavista muutoksista, mainittava myös kyseeseen tulevat budjettikohdat ja määrät. – ¨ Ehdotus/aloite edellyttää joustovälineen varojen käyttöön ottamista tai monivuotisen rahoituskehyksen tarkistamista.[22] Selvitys tarvittavista toimenpiteistä, mainittava myös kyseeseen tulevat rahoituskehyksen otsakkeet, budjettikohdat ja määrät. 3.2.5. Ulkopuolisten tahojen osallistuminen rahoitukseen – þ Ehdotuksen/aloitteen rahoittamiseen ei osallistu ulkopuolisia tahoja. – Ehdotuksen/aloitteen rahoittamiseen osallistuu ulkopuolisia tahoja seuraavasti (arvio): määrärahat, milj. euroa (kolmen desimaalin tarkkuudella) || vuosi n || vuosi n+1 || vuosi n+2 || vuosi n+3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || Yhteensä Rahoitukseen osallistuva taho || || || || || || || || Yhteisrahoituksella katettavat määrärahat YHTEENSÄ || || || || || || || || 3.3. Arvioidut vaikutukset tuloihin – þ Ehdotuksella/aloitteella ei ole vaikutuksia tuloihin. – ¨ Ehdotuksella/aloitteella on vaikutuksia tuloihin seuraavasti: ¨ vaikutukset omiin varoihin ¨ vaikutukset sekalaisiin tuloihin milj. euroa (kolmen desimaalin tarkkuudella) Tulopuolen budjettikohta || Käytettävissä olevat määrä-rahat kuluvana varainhoito-vuonna || Ehdotuksen/aloitteen vaikutus[23] vuosi n || vuosi n+1 || vuosi n+2 || vuosi n+3 || … ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) Momentti … || || || || || || || || Vastaava(t) menopuolen budjettikohta (budjettikohdat) käyttötarkoitukseensa sidottujen sekalaisten tulojen tapauksessa: Selvitys tuloihin kohdistuvan vaikutuksen laskentamenetelmästä. [1] EUVL L 306, 23.11.2011, s. 25. [2] EUVL L 306, 23.11.2011, s. 8. [3] EUVL L 87, 31.3.2009, s. 164. [4] KOM(2005) 217 lopullinen ja KOM(2011) 211 lopullinen. [5] EUVL L 55, 28.2.2011, s. 13. [6] EUVL 251, 18.9.2012, s. 49–52. [7] EYVL L 63, 5.3.1974, s. 21. [8] ABM: toimintoperusteinen johtaminen; ABB: toimintoperusteinen budjetointi. [9] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html. [10] JM = jaksotetut määrärahat; EI-JM = jaksottamattomat määrärahat. [11] EFTA: Euroopan vapaakauppaliitto. [12] Ehdokasmaat ja soveltuvin osin Länsi-Balkanin mahdolliset ehdokasmaat. [13] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [14] Tuotokset ovat tuloksena olevia tuotteita ja palveluita (esim. rahoitettujen opiskelijavaihtojen määrä tai rakennetut tiekilometrit). [15] Kuten kuvattu kohdassa 1.4.2 ”Erityistavoitteet”. [16] Tekninen ja/tai hallinnollinen apu sekä EU:n ohjelmien ja/tai toimien toteuttamiseen liittyvät tukimenot (entiset BA-budjettikohdat), epäsuora ja suora tutkimustoiminta. [17] CA = sopimussuhteiset toimihenkilöt, INT= vuokrahenkilöstö (”Intérimaire”), JED = lähetystöjen nuoremmat asiantuntijat, LA= paikalliset toimihenkilöt, SNE = kansalliset asiantuntijat. [18] Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat). [19] Etenkin rakennerahastot, Euroopan maaseudun kehittämisen maatalousrahasto (maaseuturahasto) ja Euroopan kalatalousrahasto. [20] Toimintamäärärahoista katettavan ulkopuolisen henkilöstön enimmäismäärä (entiset BA-budjettikohdat). [21] Etenkin rakennerahastot, Euroopan maaseudun kehittämisen maatalousrahasto (maaseuturahasto) ja Euroopan kalatalousrahasto. [22] Katso toimielinten sopimuksen 19 ja 24 kohta. [23] Perinteiset omat varat (tulli- ja sokerimaksut) on ilmoitettava nettomääräisinä eli bruttomäärästä on vähennettävä kantokuluja vastaava 25 prosentin osuus.